open-index/open-wikipedia-markdown huggingface dataset:
Festa dâ Calàbbria

right|240px|La Calàbbria
Suggirimenti di vuci chi putemu criari/migghiurari duranti la **Festa dâ Calàbbria**.  Pò sirviri comu na rifirenna ùtili pi cuntrullari li noma di pirsunaggi e cosi di stu gèniri.  Pi criari vuci novi, s'abbasta scrìviri lu tìtulu ccasutta. N'àutra pussibbilità è chidda di taliari lu  unni li diversi temi liati â Calabbria illustrunu li vuci principali chi sunnu prisenti ntâ wikipedia o chi s'hannu ancora a fari.

## [[:Catigurìa:Calàbbria]]

### Li pruvinci dà Calàbbria
* Pruvincia di Catanzaru
* Pruvincia di Cusenza
* Pruvincia di Cutroni
* Pruvincia di Riggiu Calabbria
* Pruvincia di Vibbu Valenzia

#### [[:Catigurìa:Cumuna dâ pruvincia di Catanzaru]]

### Storia
La storia di la Calabbria havi assai punti n cumuni ccu la storia di la Sicilia.

Si distingui nu periudu grecu, nu periudu rumanu, nu periudu àrabbu, nu periudu spagnolu e borbònicu, e nu periudu modernu.

### [[:Catigurìa:Cucina calabbrisa]]

### [[:Catigurìa:Littirati calabbrisi]]

## Lijami nterni

* Calabbria sittintriunali
* Calabbria centru-miridiunali

Catigurìa:Festi timàtichi
Release

**Release**, â littra: **rilassata** o **nisciuta** 'n ngrisi, 'n àmbitu nfurmàticu rapprisenta na particulari virsioni di un software chi veni nisciuta pi l'usu dî  soi utenti. 

La cumminzioni di numierazzioni dî diversi **release** di un prudottu software prevede l'identificazzioni di un nùmmuru di virsioni, un nùmmuru di rivisioni e un nùmmuru di **release**: p'asempiu:  lu kernel linux veni distribbutu comu nu archiviu cumpressu: linux-2.4.31.tar.bz2, 'n cui lu primu nùmmuru si rifirisci â virsioni, lu secunnu rapprisenta la rivisioni e lu terzu, nfini, la *release*. 

Na nova *release* di un software porta nichi canciamenti, li * bugfix* principarmentie, addimentri na nova virsioni signìfica usualmenti un canciamentu radicali dâ struttura dû *software*.

La palora *release* venu usata ntô ngrisi macari pi sìgnificari, p'asempiu, na nisciuta di nu discu, e àutri media di stu gèniri (jòcura di computer, eccetra).

Catigurìa:Nfurmàtica
Archiviu

Pi **archiviu** si ntenni: 
*l'ordinatu nzemi dî ducumenti pruduciuti e/o accattati di un enti, n'organizzazzioni, na famigghia o na pirsuna;
*lu locu distinatu pi cunzirbàrili;
*l'ufficiu, organu o enti cui è affidatu ufficiarmenti pî cunzirbazzioni, tutela e valurizzazzioni dî ducumenti stòrici.

Lu tèrmini «archiviu» si diriva dû grecu *ἀρχεῖον*, chi signìfica «locu dû cuvernu», ma ni veni via lu latinu: *archium/archivum/archivium*.

## Lijami di fora
* International Council on Archives (pi ngrisi)
* Vucabbulariu di archivistica

Catigurìa:Amministrazzioni
'Ndrànghita

Lu nomu **Ndrànghita** difinisci la galassia di assuciazzioni criminali calabbrisi. La ndrànghita si sviluppà a ncuminciàri da li organizzazziòni criminàli ca òpiranu nni Riggiu Calabbria, unni òi è furtemènti arradicàta, macari si lu putìri mafiùsu è nni forti espansiòni nni l'âtri pruvinci.

Òi la ndrànghita si cunsìdira la cchiù forti e periculùsa organizzazziòni criminàli nn'Itàlia, ccu nna forti diffusiòni di presenza macari all'âtri banni.
## Talìa puru
* Mafia
* Camorra

Catigurìa:Calàbbria
Martin Weinek

[thumb|350px|[Martin Weinek (a manca) ccu Denise Zich e Kaspar Capparoni]]
**Martin Weinek** ('n sicilianu: **Martinu Weinek**), Leoben, 11 di giugnettu 1964), canusciutu chiù assai comu a l*'Ispitturi Fritz Kunz* ntâ seria tilivisiva Cummissariu Rex, è n'atturi e òminu di spittàculu tilivisivu, duppiaturi, enolugu, viticolturi austriacu. Si furmau cô Prufissuri Peter P. Jost (1983-1986) e s'additicau ô tiatru a partiri dû 1986 ntî alcuni pruduzzioni viennesi. Lu sò nicu primu rolu nta nu film è chiddu di l'ascinzorista ntâ pillìcula *Nachsaison* (Staggiuni vascia).

Ntô 1987 appi na parti nta l'òpira tiatrali *Der Lechner Edi schaut ins Paradies* di Jura Soyfer, sutt'â riggìa di Georg Mittendrein, ni l'àmbitu dû festival Ruhrfestspiele Recklinghausen e lu rolu di nu scapastrata ntô film *Müllomania* di Dieter Berner.

Tra lu 1988 e lu 1989, veni pigghiatu a lu Jura-Soyfer-Theater a Vienna e àutri ngaggi utteni 'n tiatri chiù nichi, travagghia macari comu riggista, diritturi artìsticu e pruduttori; appoi, ntô 1989, è ntâ sèrî tilivisiva austriaca *Calafati Joe*. Di lu 1990 ô 1991 è diritturi artìsticu di lu Hernalser Stadttheater a Vienna.

Dû 1999 arriva la sô popularità 'n Italia grazzî macari a la sèrî tilivisiva "Cummissariu Rex" di cu è atturi fissu.

Martin Weinek è appassiunatu di vinu e di viticultura: nfatti dô 1993 havi na sò pruduzzioni di viti ad Hagensdorf (na frazzioni 'n campagna ntô cumunu di Heiligenbrunn) ca iddu stissu cura nzemi a sò mugghieri Eva, macari idda attrici e drammaturga. L'azienna è fatta di na casa culònica vecchia ristrutturata e mudernizzata sutt'â direzzioni dâ signura Eva Weinek, la pruprietà di li Weinek è di quarchi tri èttari.

L' 8 di marzu 2008 è mudiraturi pi lu Genusse Burgenland dû 2008, prisenziannu li manifistazzioni sirali.

Sparti d'aviri travagghiatu ntô Cummissariu Rex austriacu, participau puru ntê novi edizzioni dâ RAI ntô 2007 e ntô 2008. 
## Fimografia
* 1989: Calafati Joe (sèrii tilivisiva)
* 1999-2004, 2008- : Cummissariu Rex (sèrii tilivisiva)
* 2004: Silentium
* 2005: Grenzverkehr
* 2006: Unter weißen Segeln (Episodiu *Träume am Horizont*)
* 2007: Die Rosenheim-Cops (Episodiu *Liebe bis zum Ende*)

## Liami di fora

(pi tudiscu)
* Link ORF 
* Weinek als Weinbauer, situ dâ sò pruduzzioni vinicola
* Genuss Burgenland 2008
* Martin Weinek nnâ sò agenzìa di Brema

Weinek, Martin
Weinek, Martin
Weinek, Martin
Weinek, Martin
Weinek, Martin
Chiaga

La **chiaga** o **[[chiaja]]** (dû latinu *plaga* e pricidentimenti dû grecu dòricu *plege* cû significatu di «corpu», «botta», «firita») è na ruttura di carni causata di na firita o puru dû smanciamentu.
Autubussu

L**' autubussu** è nu menzu di traportu a muturi ca servi pi traspurtari sulu pirsuni e li bagagghi  d'iddi. La palora è fatta di dui parti: una, "bus", dû latinu *omnibus* = "pi tutti" e lu prifissu "àutu" dû grecu *àutus* = "iddu stissu", ma nta stu casu pigghiatu di "**autu**mòbbili", ca significa, pi l'appuntu, *"si movi iddu stissu"* . Aoggi è saputu sèntiri macari sulu comu buss.
Catigurìa:Mminzioni umani
Catigurìa:Ticnoluggìa
Catigurìa:Ncignirìa
Sauropsida

La classi **Sauropsida** rapprisenta nu gruppu variatu d'armali  virtibrati.  La majuranza fannu l'ova.  Ntra sta classi si cùntanu tutti li rettili muderni e tanti àutri chi sunnu ora estinti, ma nun si cùntanu li synapsida.  Tra Li *sauropsida* d'oi  s'attròvanu li lucerti, serpi, tartarughi, cucutrigghi, e aceddi.  Tra ddi  sauropsida estinti (sparti di l'aceddi, e/o ddi formi rettiliani chi vulàvanu) s'attròvanu li sutta-òrdini:  dinosauria, pterosauria, ichthyosauria, e tanti àutri.

## Vuci currilati
* Reptilia

Catigurìa:Armali
Lacu di Lintini

thumb|right|300px|Lu lacu di Lintini
Lu **lacu di Lintini** è nu lacu dâ Sicilia. 

Lu lacu s'attrova ntâ Pruvincia di Sarausa quasi ô cunfini dâ Pruvincia di Catania e si stenni ntô tirritoriu dô cumuni di Lintini.
Lu sò bacinu s'attrova nta na cava naturali ammenzu a l'ùrtimi pinnenzi dê Munti Ibblei, appressu a la Chiana di Catania.
 
Cunta na liggenna ca Erculi, mentri cci purtava a la Dia Cereri la peddi dô liuni Nimeu, s'annamurau dô postu e fici spuntari un lacu ca pigghiau lu nomi sò. 
Sutta l' Àrabbi lu lacu vinni canciatu a bbiveri e allivamentu dô pisci.
Versu lu XIII seculu li Timplari  l'usàvunu comu riserva di caccia e di pisca.
Ntô 1510, lu lacu passò di pruprità dâ famigghia Santapau, appoi passò ê principi di Butera, e a l'ùrtimu a la famigghia Trabia. La principali risorsa dô lacu fù la pisca, ntornu a lu lacu si praticava macari la caccia e si curtivava *a cannedda*. 

Datu ca cc'era sempri la malaria, accuminciannu dâ fini dô XIX seculu, accuminciaru li pruggetti ppâ bunìfica; versu ô 1930 lu lacu vinni prusciucatu. Lu travagghiu addurau quarchi trent'anni. Scumparìu accussì lu lacu di Lintini e ccu iddu macati tutta la flora e la fauna ca crisceva raugghiusa.

A la fini dô 1970, si pinzàu a ricustruiri lu lacu comu sirbatòiu di iacqua ppê campagni e ppi la nnùstria. Cu li finanziamenti dâ Cascia dô Menziornu si custruìu nà nvasatura cchiù nica ma cchiù funnali ppi capìrici 127 miliuna di metri cubbi di iacqua ccù un sistema ppi fàrila circulari cchê pompi accussì  non s'arristagnava. Doppu tantu tempu e tanti pulèmichi, picchì c'èranu na para ca vulèvunu inchìrilu ccù l'acqua dô Simetu, lu lacu alleggiu alleggiu si inchìu e addivintau na mpurtanti oasi naturali  ppì l'habitat di l'aceddi micratori . 

## Comu si ci arriva
Di la stazzioni di Lintini vutari a manu dritta e caminati ntâ dirizzioni di la  Strata Pruvinciali 67 ppi Vassavoia.

Lu lacu si pò vìdiri dô trenu vinennu di Catania tra li stazzioni di Lintini Diramazzioni e Lintini e macari quannu si và versu Cartaggiruni, prima dâ stazzioni di Palaunìa.

Catigurìa:Giugrafìa dâ Sicilia
Lintini
Citazzioni

Na **citazzioni** è - 'n senzu strittu - na frasa chi veni ripurtata di na pirsuna diversa d l'auturi. Spissu na citazzioni si pò dirivari di n'urìggini littiraria, ma pò èssiri ca si tratta macari di nu discursu, di na battuta spiritusa di tiatru o di na sciniggiatura di na   pillìcula, eccetra.

## Lijami di fora
*Le droit de citation à l'épreuve des technologies de l'information et de la communication  Clefs pour une approche nouvelle du concept de citation (pi francisi)
* Wikiquote pi ngrisi
* Wikiquote pi talianu

Catigurìa:Littiratura
TE

## Chìmica
* Te - sìmmilu chìmicu dû telluriu

## Còdici
* TE - còdici vitturi IATA di Lithuanian Airlines
* TE - còdici FIPS 10-4 di Tromelin
* te - còdici ISO 639-2 alpha-2 dâ lingua telugu
* TE - còdici ISO 3166-2:AL dû ripartu di Tepelenë (Albanìa)
* TE - còdici ISO 3166-2:BN di Temburong (Brunei)
* TE - còdici ISO 3166-2:ES dâ pruvincia di Teruel (Spagna)
* TE - còdici ISO 3166-2:GN di Télimélé (Guinìa)
* TE - còdici ISO 3166-2:IT dâ pruvincia di Teramo (Italia)
* TE - còdici ISO 3166-2:LT dâ cuntea di Telšiai (Lituania)

## Sport
*Te (arti marziali) 
* TE - nu rolu dû futtibboll miricanu, tight end 

## Àutru
*Tè - chianta e vìppita
Tè

Lu **tè** è na nutèvuli vìppita pripiratu dî fogghi di na chianta lignusa, la *[[Camellia|Camellia sinensis]]*, chi veni cultivata principarmenti nta la Cina, l'Innia, la Sri Lanka, la Giappuni e la Kenya.

La parola «tè» diriva dû ngrisi *tea*, chi veni 'n turnu dâ prununza dialittali *t'e* dâ parola *cha* (茶) 'n Amoy - 廈門 Xiamen, Fujian - lingua usata nnâ Cina miridiunali. 

Lu tè si pripara cu l'acqua vugghiuta, ntra cui s'abbagna lu tè, nurmalmenti usannu fogghi siccati e minicciati. Lu tè si vivi o caudu com'è, o si pò lassari affriddàrisi, e macari si cci pò agghiùnciri lu zùccaru e lu latti.

## Vuci currilati
*Café
*Matte

## Lijami di fora

* ADeMaThè - Assuciazzioni Taliana Digustatura e Maistri di Tè
* Situ supra lu Tè

Catigurìa:Vìppiti
Zinédine Zidane

** Zinédine Yazid Mateò Zidane** nascìu lu 23 di giugnu dû 1972 e fu nu jucaturi di càuciu.

Jucàu cû Cannes, Bordeaux, Juventus e Real Madrid.
Ntô 1998 vincìu la cuppa dô munnu, signannu dui gol ntâ finali cuntra a lu Brasili, sempri na dd'annu si vincìu lu *palluni d'oru* e lu *[[FIFA]] world player*, ca appoi vincìu videmma ntô 2000 e 2003. Cô Real Madrid vincìu la *champion's league* grazzi a nu sò gol straurdinàriu, e l'annu doppu vincìu la *Liga*.

Lu 24 di aprili 2006 cumunicò a tuttu lu munnu ca s'arritirava doppu li munniali ca si facìanu ntâ Girmània.
Lu 7 di maiu salutò chiancennu lu sò stàdiu, lu Bernabeu, unni signò puru nu gol.

Ntê munniali jucò troppu bonu e ntê quarti di finali cuntra a lu Brasili dimustrau a tuttu lu munnu ca lu cchiù forti era ancora iddu a 34 anni. Ntâ finali cuntra a l'Italia, la sò ùrtima partita, signau doppu 8 minuti cu un càuciu di rigori, fecènnuci un *tiru a cucchiaiu* e addimustrau di èssiri unu di li cchiù forti jucatura di tutti li tèmpura. 
Ma ô 116èsimu minutu, na parulazza di Materazzi lu fici nesciri di testa e a chissu ci desi na tistata ntô pettu. Accussì s'accapò la sò carrera. 
Zizou ora, doppu ca s'arritirau, è pedi pedi ntô munnu pî sò pruggetti suciali.

Zidane, Zinedine
Zidane, Zinédine
Zidane, Zinédine
Zidane, Zinedine
Zùccaru

*Sta pàggina parra di lu zùccaru, lu cumuni ngridienti di cucina. Siddu stai circannu àutri significati vai a [[zùccaru (disambigua)]]*

Lu **zùccaru**, pi quali la fòrmula chìmica è C12H22O11, è la dinuminazzioni cumuni dû disaccaridi saccarosiu, cumminazzioni urgànica dâ famiglia di li carbuidrati, chi custituisci lu cchiù cumuli di li glucidi. Lu tèrminie «zùccaru» è ancora a li voti utilizzatu pi rifiriri ê glucidi o idrati di carboniu giniralmenti.

Lu zùccaru è usatu principarmenti nta l'alimintazzioni e custituisci n'alimentu chi s'asorbi facili e chi è assai caloricu appurtannu circa 17 KJ (4 chilocalori) p'ogni grammu. Lu zùccaru si usa pi rènniri certi vìppiti cchiù duci, p'asempiu: lu tè e lu cafè, e si usa ntô cucinari cchiù giniralmenti, ma quasi sempri pû mutivu di rènniri lu manciari cchiù duci. 

Attuarmenti lu zùccaru è pruduciutu dâ barbabietula di zùccaru oppuru dâ canna di zùccaru.

Ntô primu millenniu d.C. l'àrabbi accuminzaru a ntrodùciri li menzi di prudùciri lu zùccaru, d'urìggini di l'Innia, pi tutti li soi tirritori di ddu tempu. Pi chissu, la Sicilia era unu di primi lochi europei chi avìanu la capacitati di prudùciri lu zùccaru. La sò mpurtanza pi quantu riguarda la pruduzzioni di zùccaru si riducìu doppu lu scupriri di l'Amèrica.

La parola "zùccaru" diriva dû tèrmine àrabbu: *sukkar*.

### Vuci currelati
* Carbuidrati

## Lijami di fora
* Zucchero: Antidepressivo che non rende obeso (pi talianu)
* Zucchero: non diminuisce l'assorbimento di integratori alimentari (pi talianu)

Catigurìa:Alimenti
Catigurìa:Cucina
Catigurìa:850 palori siciliani di basi
Vittoriu Butera

**Vittoriu Butera** (Cujjienti, 23 di dicèmmiru 1877 – Catanzaru, 25 di marzu 1955) fu un pueta di lingua calabbrisa.

## Biografìa
Nascìu  a Cujjienti ntô 1877 e vinni addivatu dâ nanna, ca sò matri murìu picca tempu doppu di quannu iddu avìa nasciutu. Fici li scoli elimintari a Cujjienti  e li cuntinuau nta tanti àutri citati: La Spezzia,  Catanzaru, Missina e a Nàpuli, unni nta lu 1905 si pigghiau la làuria 'n ncignirìa. Travagghiau pi un pocu di tempu a Roma, a Palermu e a Crutoni; appoi difinitivamenti si firmau a Catanzaru unni avìa pigghiatu lu postu comu ncigneri nni l’Amministrazzioni Pruvinciali.

Ntô 1949, quannu trasìu 'n pinzioni, cummintu dî sò amici, s'addicidìu a pubbricari la prima raccorta di puisìi titulata "*Prima cantu e doppu cuntu*".  Àutri raccorti foru pubbricati doppu la sò morti: "*Tuornu e ccantu, tuornu e ccuntu*"  e  "*Inedite*" .

Li puisìi di Butera sunnu fàuli 'n versi ca cuntènunu nzignamenti murali tradizziunali. Butera usa li mètrichi dî faulisti dû XVIII e dû XIX sèculu (pi es., Tommasu Crudeli o li traduzzioni di li fàuli di Krylov fatti di Vincenzu Monti),  ma nta la parrata dâ sò cità  Cujjienti. Li prutacunisti di li sò fàuli sù l'armali ca pàrranu  (tra chiddi cchiù pupulari: *A licerta e ru curzune*, *E furmiche e ru voi*,  *A cuniglia e ra duonnula*) oppuru uggetti  (*E due commise*,  *A naticchja e ra fermatura*).

## Asempiu
*U MUCCATURU E RA SACCA*
:'A sacca de 'na giacca,
:Vidìennu 'u muccaturu
:'Ntuornu listatu scuru,
:Addimannàu: - Ppecchì
:Si' ttinciutu ccussì?
:- Ma cumu? Viramente
:U nn'hai saputu nente?
:A ru patrune miu
:L'è mmuortu, chiru ziu
:Chi l'ha llassatu tuttu,
:E mmo, dìcica, 'u luttu
:L'haju 'e portare iu! - 

## Òpiri
* *Tuornu e ccantu, tuornu e ccuntu: liriche e favole inedite* Roma: Vittorio Bonacci,1960
* *Inedite di Vittorio Butera*, Soveria Mannelli: Rubbettino, 1978
** Canti e Cunti* a cura dû Centru Studî "Vittoriu Butera". Stampa Sud - Lamezia Terme 2007
* *Prima cantu e ddoppu cuntu*, Roma: Vittorio Bonacci, stampa 1949
* *Canta pueta*, a cura di Vincenzu Villella e Carlu Cimino, Lamezia Terme: La Modernissima, 1990
* *Antologia poetica*, cu un sàggiu ntruduttivu di Petru Pizzarelli e noti di Umbertu Di Stilo, Cusenza: Pellegrini, 1984

## Scritti su Butera
* Luigi Costanzo, "I poeti del Reventino", in Mario Gallo (ed.), *Don Luigino Costanzo e i suoi scritti*, Decollatura: Grafica Reventino, 1985, pp. 313-366.
* Umberto Bosco, *Vittorio Butera*, Cosenza: MIT, VIII ed., 1978.
* Antonio Coltellaro *La lingua di Vittorio Butera* - Calabria Letteraria Editrice 2006
* Carlo Cimino, Calabresità e universalità nella poesia di Vittorio Butera in Canta Pueta, F.lli Gigliotti, Lamezia 1990.
* Giuseppe Isnardi , Frontiera Calabrese, Napoli 1965.
* Vincenzo Villella , Il paese, la cultura contadina e il tema del ritorno nella poesia di V. Butera - Butera in Canta Pueta – F.lli Gigliotti, Lamezia 1990.

## Noti


Catigurìa:Littirati calabbrisi
Catigurìa:Biografìi
Butera, Vittoriu
Butera, Vittoriu
Turi Lima

**Turi Lima** (**Venero Maccarrone** pi l'anàgrafi) nascìu a Catinanova lu 18 di austu 1925 e murìu a Catania a lu 10 di dicèmmiru di lu 1996.
Pueta civili sicilianista, catanisi d'aduzzioni, fu auturi di lìrichi ricchi di significatu pri mpegnu civili e pulìticu, espunenti di la cchiù àuta curtura siciliana ca *parra e non stà muta*.
Pri càusa dâ guerra, la famigghia Maccarrone si traslucau a Catania, unni lu giùvini Vènniru trasìu  ntâ "Lega Giuvanili Siparatista" , urganizzazzioni giuvanili e paramilitari dû M.I.S. (Muvimentu pâ nnipinnenza dâ Sicilia), e sùbbitu nn'addivintau un diriggenti.
Ncuminciannu dû doppuguerra, travagghiau cuncretamenti nta l'àmbitu littiràriu e giurnalìsticu, cullaburannu chî piriòdichi *La Libertà * , *Sicilia Martire* , *Sicilia Rossa* e  *Sicilia Indipendente* .
Ntô 1970 funnau lu " Centru Studi Stòricu Suciali Siciliani ", pigghiannu la càrica di Sicritàriu Ginirali nzinu a la sò morti.
Nta l'anni 1982-1983 vincìu chìnnici premî nta mpurtanti cuncorsi littirari.
Ntô 1978 funnau, nzemi a àutri, la ràdiu  " R. T. Trinacria " appoi chiamata Antenna Trinacria, la ràdiu d'assartu.
### Picchì "Turi Lima"
Lu nomu *"Turi Lima"*  era, ntâ pinzata dû pueta, lu *"limaturi"* , lu firraru, ca, cu tanta pacènzia, *"Lima"*  pri curriggìri e pirfizziunari un pezzu di ferru difurmatu.

### La puisìa
*Turi Lima* cunta chî sò puisìi la rialitati drammàtica di lu pòpulu sicilianu, cunta lu sgrùsciu di l'avvinimenti; la Sicilia è lu sulu stìmulu pâ sò puisìa: matri bona e ginirusa, la Sicilia nzunnata di Antoniu Canepa, chidda dô vèspiru, la Sicilia di Ducezziu, la Sicilia ca si cunquistau l'autonumìa, ma ca na crassi pulìtica assuggittata non fici mai cuncritizzari; la
Sicilia sintuta comu *Patria dû Pòpulu Sicilianu*, comu Nazzioni scancillata: 

Lu mudellu di rialitati scigghiutu di Turi Lima fu chiddu di stimulari la cuscenza di tutti  pri "vigghiari": 
   



Lima, Turi
Phoenix (Astronàutica)

thumb|La sonda Phoenix ntî na rapprisintazzioni artistica.
**Phoenix** è na sonda amiricana dâ NASA. Attirrau a Marti lu 26 di maiu 2008. Havi a circari tracci di acqua ghiacciata, 'n particulari pi sapiri siddu la vita è pussìbbili ntô pianeta russu.

Catigurìa:Astronumìa
Ingrid Betancourt

**Ingrid Betancourt** è na pirsunalità pulìtica colombiana. Fu candidata â prisidenza dâ ripùbbrica. Dû 2002 fu ustaggiu dî FARC pi sei anni, essennu libbirata lu 2 di giugnettu, 2008.

Betancourt
Mircatu dû pisci di Tsukiji

Lu **mircatu dû pisci di Tsukiji** (pi giappunisi: 築地市場, **Tsukiji shijō**) è lu cchiù granni mircatu dû pisci pi tuttu lu munnu. S'attrova a Tokyo, ntô ripartu di Tsukiji, e òccupa n'aria assai spazziusa, d'urìggini artificiali, ricavata di nu nternamentu. 

Lu nùmmuru di pirsuni chi, cu vari turni, cci travàgghianu, oscilla di 60.000 a 65.000 unitati, tra vinnitura accriditati, mpiegati d'ufficiu e upirai. Cumprenni dui parti: lu primu, accussì dittu «mircatu nternu» (*jonai shijo*) 'n cui si tèninu li vìnniti a l'asta dâ tunnina; lu secunnu accussì dittu «mircatu di fora» (*jogai shijo*), 'n cui succedi seri d'attivitati cummirciali quali la vìnnita di pisci nicu, pisci travagghiatu, cunzirbatu, eccetra.

Cc'è puru n’aria marginali fitta di furnitura ncridibbilmenti cunzirbati nta l’aspettu urigginali, unni si vinni n'anticchia di tuttu: attrezzi di cucina, cuteddi, ciràmichi, sempri a prezzi di mircatu. S'attròvanu tanti risturantini di l’aspettu umili e di na misura nichissima unni si pò manciari a prezzi boni na cucina chi si basa supra l’eccillenza e frischizza di l'alimenti. Si dici ca 'n arcuni di chissi si mancia lu megghiu sushi dû munnu. Li fili chi si cci aspèttanu davanti a sti lochi fannu ritèniri la fama chi li accumpagna.

Lu mircatu si grapi primurusu, versu ê 5 ntê matinati e spissu chinu di turisti chi, apprufittànnusi dû *[[jet lag]]* e dî trasporti attivi dâ citati, si cci attròvanu a l'urata giusta.

Tsukiji, comu istituzzioni cuntrullata dû statu cu normi cummirciali e iggènichi, havi na storia longa chi accumenza ô partiri dû sèculu XVII).

## Lijami di fora

* Situ ufficiali pi ngrisi
* Tsukiji Research Home Page

Catigurìa:Giappuni
Reptilia

Li **Rèttili** (*Reptilia*, dû latino *reptilis*, strasciananti) rapprisèntanu lu primu gruppu di virtibrati chi s'accustumaru a n'ambienti strittamenti tirrestri.

Chissu fu pussìbbili cu l'adattamenti pirfizziunati a scanzari la disidratazzioni, pi menzu di: la peddi essènnu furtimenti cheratinizzata e fatta rascusa; e li carattirìstichi di fari l'ova e usari li pulmuna pi rispirari (st'ùrtimu nu puntu di diffirenza cu l'anfibbi.

Li rettili hannu lu sangu friddu.

## Taliati macari
* Lista dî rèttili
* Amniote
* Anapsida
* Anfibbiu
* Synapsida
* Diapsida
* Lucertula

## Lijami di fora
(pi ngrisi)
* The Reptile Database 
* Reptile Phylogeny
* World Reptile Amphibian Information Center
Cignu

Li **cigni** sunnu aceddi granni dâ famigghia Anatidae, chi cunteni macari li pàpiri e anatri. Li cigni vennu classificati chî pàpari ntâ sutta-famigghia: Anserinae, unni cumprènninu la tribbù ***Cygnini***. Di certi zuoluggisti, vennu cunziddirati na sutta-famigghia distinta: ***Cygninae***. Li cigni cumprènninu lu gèniri: ***Cygnus***, chi veni dû latinu.

Usualmenti li cigni si ncùcchianu pi tutta la vita, ma ogni tantu si càpita ca si sipàranu, spiciarmenti quannu nun si rinèscinu a prudùciri ova firtili. Lu nùmmuru d'ova p'ogni nidu si nni cùntanu dû tri nzinu a ottu.

## Lijami di fora
(pi ngrisi)
* Swan videos
* The Swan Sanctuary Shepperton, Nghilterra
* Fotu di cigni

Catigurìa:Aceddi
Fòrmula di giuramentu dî giudei

Siddu hai prubbremi a lèggiri ntî sta furma, munci ccà:Testu no stilizzatu.

 
Fonti:  Simonsohn, Shlomo (2000) *The Jews in Sicily 2:  1302-1391*, Brill, Leiden.

Catigurìa:Sicilianu anticu
Catigurìa:Lingua siciliana
Catigurìa:Missina
Catigurìa:Sicilia
Mancinismu

Lu mancinismu è l'usari la manu manca pi tuttu o pi arcuni cosi. Ntû munnu ci sunnu lu 7-10% di mancini (o mancusi o mancarusi) supra tutta la pupulazzioni. La festa nternazziunali dî mancini è lu 13 d'austu.

## Storia

Li mancini pi tuttu lu mediuevu vinìanu curretti di pricitturi e chiddi chi nzignàvunu. Tuttavìa lu mancinu spadaccinu era assai richiestu (comu attaccanti) picchì lu destru nun era prontu a luttari cu un mancinu e poi picchì cu è chi attacca è svantaggiatu (si è destru) eccu picchì èrunu richiesti li mancini.

Cchiù tardu ntâ storia li mancini èranu curretti ancora cchiossai, picchì era sìntumu di schizofrinìa.

Sulu nta l'ùrtimi anni (1970) si capìu chi lu mancinu nun è nurmali ma  è cchiù avvantaggiatu.

## Avvantaggi
Li mancini hannu la particularità chi l'emisferu dâ dritta è scanciatu cu chiddu dâ manca, e stu scanciu nun è tutali ma parziali. Cù è mancinu è cchiù sviluppatu pi lòggica, raggiunamentu eccètira.

## Svantaggi
Pi lu mancinu usari lu cuteddu, la fòrficia e àutri cosi particulari pò èssiri na picca scuraggianti: usari sti cosi fatti pi chiddi c'ùsanu la manu dritta risurta cumpricatu, eccu picchì ci sunnu putìi chi vìnnunu cosi pî mancini.

## Cù era mancinu

*Adolf Hitler
*Albert Einstein
*Napoleone
*Mozart
*Beethoven

Catigurìa:Cumpurtamentu umanu
Dilùviu univirsali

Lu **dilùviu univirsali** fu n'avvinimentu c'aoggi si penza c'apparteni a la liggenna mitulòggica, unni Diu, pi castijari l'òmini,  pruvucau na nnundazzioni accussì granni ca distruggìu tutti li civirtati ca a l'èbbica c'èranu ntô planeta.

Lu cuntu di ss'avvinimentu è diffunnutu  nta tutti li culturi. N'assai parti di li culturi dû passatu e d'aoggi hannu storî di na "granni nnundazzioni" ca scanciallau l'antichi civirtà e distruggìu l'umanitati. Si penza  ca lu cuntu urigginali dû dilùviu è dirivanti dî sumeri ca arricurdava un fattu stòricu succidutu pi daveru ntâ Misuputàmia miridiunali.

Catigurìa:Mituluggìa
Lingui girmànichi

Li **Lingui girmànichi** sunnu nu gruppuo di linguie appartinenti â famigghia dî lingui innu-europei. Vennu parrati di pòpuli d'urìggini girmànica chi èranu stabbiluti ntô Europa sittintriunali appressu ê lìmiti dû Mperu Rumanu.

Li lingui girmàanichi cchiù diffusie sunnu lu tudiscu (*Deutsch*) e lu ngrisi (*English*). Àutri lingui di na certa mpurtanza sunnu l'ulannisi (*het Nederlands*), di cui è dirivatu l' Afrikaans e li Lingui scandinavi (suprattuttu danisi, norviggisi e svidisi). Cci sunnu circa 53 lingui girmànichi stimati dû SIL International. L'antinatu di tutti è lu protu-girmànicu.

## Scrittura
L'antichi lingui girmànichi (apprussimativamenti ntô sèculu II a.C.) svilupparu un propiu alfabbetu dittu Alfabetu rùnicu, ma lu sò usu era limitatu. Li lingui girmànichi dù livanti, mmeci, usàvanu l'Alfabbetu gòticu sviluppatu dû viscovu Ulfilas pâ sò traduzzioni dâ Bibbia pi gòticu. 'N sèquitu, câ ntroducimentu dû Cristianèsimu preti e mònaci girmànici, chi parràvanu e liggìanu puru 'n latinu, ncuminzaru a scriviri li lingui girmànichi usannu l'Alfabbetu latinu anticchia mudificatu.

## Taliati macari

* Famigghi linguìstichi
* Lingui innu-europei
* Dialetti dâ lingua tudisca

## Lijami di fora
(pi nglisi)
* Proto-Germanic Dictionary
* Ethnologue Report for Germanic

Catigurìa:Linguìstica
Maoismu

Lu **maoismu** è na filosufìa pulìtica di dirivazzioni cumunista e ispirata ô pinsèru di Mao Tse Tung e chi è â basi di muvimenti di lotta pulìtica 'n vari paisi dû munnu. Versu la fini dû vintèsimu sèculu lu maoismu appi nu certu successu puru ntî paisi uccidintali, senza però agghicari mai a nu successu elitturali. Ancora òggi lu maoismu è attivu ntî certi muvumenti di lutta di l'America dû sud e di l'Asia, unni ricintementi 'n Nepal agghicau puru a vinciri elizzioni dimocratichi e mettiri fini a na munarchia cintinaria.

Catigurìa:Pulìtica
John Julius Norwich

**John Julius Cooper**, canusciutu cchiossai comu **John Julius Norwich** (15 di sittèmmiru 1929), secunnu viscunti di Norwich, è nu storicu ngrisi, scritturi e pirsunlaità tilivisiva. Fu puru diplomaticu.

E' auturi di dui libbra supra la storia dî nurmanni ntô sud di l'Italia (1016-1130) e la storia dû regnu nurmannu di Sicilia (1130-1194), pubbricati 'n Italia pi l'edizzioni Mursia cû titulu *I normanni nel sud* e *Il regno nel sole*.

## Libbra

*«*The Normans in the South (1016-1130)*», Londra, 1967

*«*The Kingdom in the Sun (1130-1194)*», Londra, 1970

*«*A History of Venice*», 1981

## Talìa puru

* Denis Mack Smith, n'àutru studiusu ngrisi dû vintèsimu sèculu chi pubblicau libbra supra la storia dâ Sicilia

Norwich, John Julius
Norwich, John Julius
Bartulumeu Asmundu

**Bartulumeu Asmundu** (Catania ??... – Catania, doppu lu 1532) fu un pueta 'n lingua siciliana ca aristau famusu pi un pocu di li soi puisìi traduciuti di Petru Bembu dû sicilianu ô talianu.
Tuttu ccà chiddu ca si pò aricògghiri supra la biugrafìa di stu pueta sicilianu: si sapi ancora ca era di famìgghia nòbbili, fu rifurmaturi di lu “studiu“ di Catania, ntô 1495 e ntô 1497, e accupau diversi càrichi pùbbrichi a Catania.

Li sò òpiri, canzuni 'n uttavi di tema sacru e prufanu, ô spissu  malincònichi, sècunu lu petrarchìsimu e l'idiali di l'amuri, ca a l'èbbica jèvunu di moda.
## Asèmpiu dâ sò puisìa

:Affannu nun fu mai tantu né tali,
:ch’a qualche tempu n’avissi spiranza,
:pirchì, si fui, poi torna cu l’ali
:lu tempu, e spissu aggiusta ogni vilanza.
:E si li cosi stanno un tempu uguali,
:lu tempu muta e consuma l’usanza;
:e si muta ed ha fini ogni aspru mali,
:ma no lu miu, chi cu lu tempu avanza.

## Lijami di fora
Li canzuni siciliani di Bartulumeu Asmundo

Asmundo, Bartulumeu
Ìsula di Dinu

L**'ìsula di Dinu** è 'n ìsula dâ Calabbria.
S'attrova ne la parti sittintriunali dâ Calabbria vicinu lu paisi di Praia a Mare a picca distanza di la riva dû mari.
E' l'ìsula cchiu granni dâ Calabbria e avi n'altitudini massima di 100 metri. Ndâ l'ìsula, ca avi na fitta vegetazioni, si trovano dû rutti, la *rutta azzola* (pî lu culuri di li acqui) e la *rutta dû liuni* (pî la particulari forma di li rocci ca pari a facci dû liuni). Avi nâ certa importanza turistica.

Catigurìa:Calabbria
Chiana di Gioja

La **Chiana di Gioja** è una chiana dâ Calabbria. 

S'attrova ndâ parti sittintriunali dâ pruvincia di Riggiu Calabbria. È pî estenzioni la sicunna chiana calabbrisi, doppu la chiana di Sibari e prima dâ chiana di Sant'Eufemia. È macari canusciuta comu *Chiana di Rosarnu*.

Gioja, Rosarnu, Oppido Mamertina, Taurianova e Cittanova sunnu li paisi principali. 

Catigurìa:Calabbria
Turri Cabrera

La **Turri Cabrera** è na turri di difisa custruita ppi prutizzioni di lu Caricaturi dô Puzzaddu, 'n Pruvincia di Rausa.
Nta lu XV sèculu lu situ di l'attuali cità era canusciutu di li navicanti ppi li surgenti d'acqua chiamati  "Puzzufétu" e  "Sinìa" , a ddi tempi numinati assai e macari signaliati nta lu *purtulanu*  e nta li carti nàutichi. 

thumb|left|Archititturi dâ turri visìbbili di dintra.
Quannu li Conti Chiaramunti di Muòrica fabbricaru un "Caricaturi", ca è nu nzemi di malazzeni, puntili e scìvuli ppi putiri mbarcari la merci supra li vileri, e a ddi tèmpura era muntuatu comu lu secunnu di tutta la Sicilia, s'appi a pinzari macari pp'addifinnìrilu. Sempri nta lu XV sèculu lu re Alfonsu V Arauna ci desi l'autorizzazzioni a lu conti Giuanni Binnardu Cabrera, ppi custruiri na turri di difisa e iddu ci desi lu sò nomu. 

Lu fabbricatu era granniusu e mpurtanti  ppi l'avvistamentu n tempu ùtili  di li navi pirata ca  nta ddi tempi circàvanu sempri di assartari li malazzeni di lu Caricaturi, sempri chini di frummentu di la Cuntìa di Muòrica, ca mbarcatu a lu Puzzaddu junceva nta li cchiù luntana porti di lu Miditirràniu. Nta la turri cci facèvanu sirvizzu surdata e cannuneri ca tinèvanu pronti li cannuna mpustati nta li tirrazzi àuti mentri li cavaleri pattugghiàvunu la costa.

Ntornu a la Turri Cabrera si svuluppau lu primu villaggiu di surdata e piscatura  ca appoi addivintau la cità dô Puzzaddu.

Oi la turri è Munumentu Nazziunali, e s'attrova addisignata nta lu stimma di la cità dô Puzzaddu. 
## Lijami di fora

* Mmagini di la Turri nta lu situ do cumuni 
* Ppi sapìrini cchiossai:Casteddi di Sicilia

Catigurìa:Pruvincia di Rausa
Catigurìa:Sicilia
Catigurìa:Giugrafìa dâ Sicilia
Catigurìa:Munumenta
Giugnu 2008

**[[1 di giugnu]], duminicadìa**
*New York: Lu curriduri giamaicanu Usain Bolt battìu ajeri lu record dû munnu dî 100 metri stabbilennu lu tempu di 9.72 secunni. Lu pricidenti record appartinìa a Asafa Powell, n'àutri giamaicanu, di dui cintèsimi cchiossai.

----
**[[7 di giugnu]], sabbutudìa**
*Roma e Milanu:  Cci ammàttinu li sfilati dû *Gay Pride*.    

*Basilea: Ntâ partita inaugurali dû campiunatu europeu di palluni, la Svìzzira persi 1-0 contra la Ripùbbrica Ceca. A Ginevra, lu Portugallu battìu la Turchìa pi 2-0.

----

**[[15 di giugnu]], duminicadìa**
*Taurmina: Ô tiatru grecu si grapi la 54èsima edizzioni dû festival dû cìnima di Taurmina.
----
**[[16 di giugnu]]. lunidìa**
*Tripoli: Lu cuvernu libbicu annunciau na traggedia dô mari capitata na simana fa, ma rinnuta pùbbrica sulu oggi. Circa 140 egizziani, mureru mbarcati di na navi partuta dâ costa lìbbica, e diretta 'n Sicilia. N'àutra siina di clannistini fìciru naufraggiu dui jorna fa sbattennu contra li riti pi la pisca dû tonnu, vicinu Malta.
----
**[[18 di giugnu]], mercuridìa**
*Nantes: Nti nu cungressu di astronumìa l'astrònumu svizziru Michel Mayor annunciau la scuperta di 3 pianeti extrasulari di 4,2 6,7 e 9,4 voti la massa dâ Terra a na distanza di 42 anni luci di nuatri.
----
** [[22 di giugnu]], duminicadìa**
*Vienna: l'Italia fu eliminata ê rigura dâ Spagna ntô campiunatu europeu di palluni.
----
**[[23 di giugnu]], lunidìa**
*Filippini: Nu traghettu affunnau pû maluttempu: a parti quarchi dicina di supravvissutim circa 800 pirsuni risùrtanu dispersi, senza tanti spiranzi di putìrili truvari vivi.
----
----
right|55px|Bannera di Spagna
**[[29 di giugnu]], duminicadìa**
*Vienna:  La nazziunali spagnola vinci l'Europei di palluni, abbattennu la Girmania pi 1-0, cu nu gol signatu di Torres ô 33èsimu.

## Viditi puru
* Maju 2008
* Giugnettu 2008
* 2008

Catigurìa:Giugnu
Catigurìa:Nutizzî
Catigurìa:2008
Catigurìa:Abbinimenti
Usain Bolt

Curriduri giamaicanu **Usain Bolt** diteni attuarmenti lu record dû munnu dâ cursa dî 100m. Battìu lu record dû munnu dî 100 metri na prima vota lu 31 di maiu 2008 a New York stabbilennu lu tempu di 9.72 secunni. Lu pricidenti record appartinìa a Asafa Powell, n'àutri giamaicanu, di dui cintèsimi cchiossai. Lu 16 di austu dû stissu annu Usain Bolt battiu lu sò stissu record stabbilennu u tempu di 9.69 ê Olimpiadi di Pechinu. Ê munniali di Berlinu, lu 16 di austu dû 2009 Bolt fici calari lu record a 9.58, attuali record munniali. 

Bolt diteni macari lu record dû munnu dâ cursa dî 200m (sempri ê munniali di Berlinu dû 2009) e lu record dû munnu dâ staffetta dî 4×100m stabbilutu ê Olimpiadi di Pechinu dû 2008 cca squatra giamaicana.

Bolt, Usain
Bolt, Usain
Cucumula

**Cucumula** è na frazzioni dû cumuni di Minervinu 'n pruvincia di Lecci. Nni cunta 1.017 abbitanti e s'attrova na distanza di 42km di Lecci.
Lu paese de Cucumula ete canusciutu da quarche annu pe le mute strutture de maanciare ca su nnate da quarche tiempu.
Catigurìa:Pugghia
Rèpitu

Lu **rèpitu** è nu lamentu funirali.

Lu tèrmini «rèpitu» si usa macari pi discrìviri l'ùrtimu attu dû carnivali prima ca si finisci pi n'àutru annu e veni sunatu comu nu lamentu funirali.

N'asempiu:
:È mortu lu Nannu
:Lu Nannu murìu!
:Pri fin'a n'àutr'annu
:nun pipita cchiù!

:Lu Nannu murìu!
:Lassau li pompi!
:Lu jocu e lu sbiu
:nun tòrnanu cchiù!

:Lu Nannu eni mortu!
:Fineru li sciali!
:Cu l'ùrtimu gottu
:nun pipita cchiù!

:È mortu lu Nannu!
:e batti lu toccu!
:Pri fin'a n'àutr'annu
:nun pipita cchiù!

Ogni secunna riga veni ripitata di chiddi chi sèquinu. 

## Sprissioni
* *Cantari lu rèpitu di Cicca* - cantari na cosa assai assurda.

## Rifirimenti
* *Arba Sicula*, vul. 4/5, 1983.

Catigurìa:Sprissioni siciliani
Storia dâ Calabbria (èbbica nurmanna)

La **Storia dâ Calàbbria** 'n èbbica nurmanna vidi comu cuntestu l'abbannunu dâ Calàbbria bizzantina ê raid dî pirati saracini dâ Sicilia. Ntî stu cuntestu l'espansioni nurmanna versu sud era nu flussu assai naturali.

## La cunquista nurmanna dâ Calàbbria

La prisenza dî nurmanni 'n Calàbbria è tistimuniata ggià a pàrtiri dû 1044, cu Gugghiermu I, vrazzu di ferru chi cu Guaimaru di Aversa custruisci nu ccasteddu a Squillaci e ci stabbilisci na guarniggiuni di surdati. Câ morti di Gugghiermu, Druguni d'Autavilla cunsòlida la cunquista ntô nord dû tirritoriu. Quannu ntô 1049 lu sò frati Robbertu friscu vinutu di Nurmannìa s'apprisenta a Melfi, Druguni lu ncàrrica di pigghiari pusizzioni a Scribla, na posizzioni stratèggica situata ntô tirritori di l'attuali Spezzanu ntê muntagni dû nord dâ Calabbria. Pi quarchi annu Robbertu campau suprattuttu tirrurizzannu la pupulazzioni lucali, e facènnusi canusciri pi la sò spirtizza, chi ci dèsi la nòmina di *Guiscardu*. Ntô 1053 Robbertu cô sò cuntingenti di surdati desi na manu dicisiva ntô cummattimentu di Civitati, n Pugghia contra li bizzantini ô puntu chi â morti di Umfredu d'Autavilla, succissuri di sò frati Druguni, ntô misi di austu dû 1057 Robbertu lu Guiscardu è acclamatu duca di Pugghia e di Calàbbria e si stabbilìu a Melfi.

Ntâ mentri chi Robbertu divintava unu dî capi cchiù putenti di tutta l'Italia dû sud, sò frati Ruggeru agghicau puru iddu dâ Nurmannìa, e s'apprisintau ntî sò frati Robbertu, chi lu n'carricau di cuntinuari la cunquista dâ Calàbbria ggià â fini dû 1057. Robbertu e Ruggeru nu èvanu sempri d'accordu e accussì ntô 1058 pi na quistioni di sòrdi, pruvinenti dî cunquisti calabbrisi, Ruggeru si sciarriau cu Rubbertu e s'abbicinau a n'àutru sò frati, Gugghiermu, cunti dû principatu, chi lu aiutau a 'nstallari pi cuntu sòu ntî nu casteddu a Scalèa.

Li vicènni pulìtichi chi si àppiru ntô 1059, e n particulari lu cunciliu di Melfi, unni lu papa Nicola II dèsi lu titulu di duca di Pugghia, di Calàbbria e di Sicilia a Robbertu lu Guiscardu, foru tali chi Ruggeru appi a vèniri a patti cu sò frati. Â fini dû 1059 l'esercitu nurmannu cuminzau a libbiràrisi di l'ùrtimi cità calabbrisi 'n cui c'èra ancora na rapprisintanza bizzantina: la cità di Cariati risistìu na para di misi, e Rossanu e Giraci foru cunquistati prima dû vèrnu. Ristava la capitali, Reggiu chi fu cunquistata quarchi misi doppu. Ntâ stati dû 1060, l'ùrtima navi càrrica dî rapprisintati bizzantini chi si pòttiru rifuggiari pi quarchi misi a Scilla partìu pi Costantinòpuli mittennu fini pi sempri â prisenta bizzantina ntâ riggiuni.

Puru doppu la cunquista nurmanna dâ Sicilia, la Calàbbria fu cunsidirata di Ruggeru comu capitali dû sò tirritoriu, e 'n particulari la cità di Miletu unni installau la sedi principali dâ sò curti armenu nzinu â cunquista di Palermu dû 1072.

## Talìa puru

*Ducatu di Calabbria
## Bibbliografìa

J. Julius Norwich, *I normanni nel sud*, Mursia, 1971.

Catigurìa:Calabbria
Melfi

thumb|300px|Panurama di Melfi.
**Melfi** è na cità dâ Basilicata di circa 17000 abbitanti 'n pruvincia di Putenza. Duminata di nu casteddu mediuevali, Melfi fu la basi upirativa di tutti l'opirazzioni di cunquista nurmanna ntô sud di l'Italia tra lu 1040 e lu 1070.

Oggi la cità è canusciuta suprattuttu pi li stabbilimenti dâ FIAT.

## Talia puru
*Trattatu di Melfi

Catigurìa:Basilicata
Flushing Meadows-Corona Park

**Flushing Meadows–Corona Park**, chiamatu spissu **Flushing Meadow Park** o **Flushing Meadows Park**, è situatu ntâ parti nord di *Queens*, Nova Jorca, Stati Uniti.

Pigghia lu nomu dû quartieri di Flushing funnatu di l'ulannisi. Rapprisenta lu secunnu parcu pùbbricu cchiù granni di Nova Jorca. (doppu Pelham Bay Park chi s'attrova a *The Bronx*). Vinni criatu p'ospitari la 1939 Fera Munniali di Nova Jorca e poi cci abbinìu puru la 1964 Fera Munniali di Nova Jorca.

Veni mantinutu dû ripartu di parchi e ricriazzioni dâ citati di Nova Jorca.

## External links
(tutti pi ngrisi)
* Situ ufficiali
* The Playground For All Children
* nywf64.com - Fera Munniali di Nova Jorca 1964/1965
* Flushing Meadows Speedskating Club

Catigurìa:Stati Uniti
Ducatu di Calabbria

Lu **Ducatu di Calabbria**, o **Thema di Calabbria**, era n'anticu tirritoriu bizzantinu 'n Italia, chi cumprinnìa d'urìggini parti di l'attuali riggiuna di Calabbria e Pugghia, e succissivamenti sulu la parti miridiunali di l'attuali Calabbria.

## Primessi e nasciuta dû ducatu
 
Cu na guerra quasi vintinnali (535-553) lu mpiraturi Giustinianu I (482-565) avìa eliminatu la prisenza ostrugota 'n Italia, ma la nvasioni li Longubardi dû 568 riniscìu a spaccari difinitivamenti l'unitati pulìtica dâ pinìsula, grappennu  la strata a na distinzioni tra lu *regnum* longubardu, cu capitali Pavia, e li tirritori bizzantini, cu li rilativi suddivisioni amministrativi: ntra chissi lu ducatu di Calabbria, cu capitali Reggiu, centru urbanu riggiunali allatu ô mari, cunquistata ntô 536 dî truppi bizzantini guidati di Belisariu.

Li tirritori taliani risùrtanu d'accussì frammintati 'n na seria di nuclei lucali, arcuni dî quali addivintaru stati autònumi (la ripùbblica di Vinezzia, lu ducatu di Nàpuli, li ripùbblichi marinari di Gaeta, Amalfi e Surrentu, lu  ducatu di Roma, o "ducatu rumanu", dî cunfini ncerti) mentri àutri ristaru sutta lu cuvernu dû mperu d’Urienti (esarcatu di Ravenna, ducatu di Calabbria).

## Vuci currilati
* Storia amministrativa dâ Calabbria
*Storia dâ Calabbria (èbbica nurmanna)

Catigurìa:Storia dâ Calabbria
Oleg di Novgorod

**Oleg di Novgorod** fu nu principi variagu chi suttamittìu la pupulazzioni Rus â cuminzata dû X sèculu. Si supponi chi fu iddu chi spustau la capitali di Novgorod a Kiev funnannu accussì lu putenti statu di Kiev. 

Catigurìa:Biografìi
Catigurìa:Russia
Catigurìa:Ucraina
Diga San Giuvanni

[thumb|right|275px|Nna vista di parti dâ diga San Giuvanni cu [Naru ntô sfunnu.]]
La **Diga San Giuvanni** ntâ u ciumi Naru è nnu bacinu artificiali costruitu ni l'anni sittanta pi cogliri l'acqua dû fiumi Naru e putilla usari p'abbrivirari i campagni, sorgi a picca chilometri dâ città di Naru ed è circunnata di un ampiu voscu spissu usatu dî narisi o dî frustera pi fari pic-nic e scampagnati. Nna parti dû muru ca tratteni l'acqua, luongu circa 800 metri è suvrastatu di nna strata ca si usa pi ghiri a curriri o pi farisi nna passiata.
Ntô 1991 ospità i **campionati europei di canottaggiu**.
L'acqua ca sbucca dâ diga San Giuvanni finisci intra a diga di Fruri.

Catigurìa:Pruvincia di Girgenti
Naru (ciumi)

[thumb|right|275px|Lu Ciumi Naru nnû puntu unni si mpila ntra la [diga San Giuvanni.]]
Lu **ciumi Naru**, dû nomu di unu dî paisi vicinu a cui passa, Naru appuntu, è un corsu d'acqua a riggimi turrintizziu dâ Sicilia sud-occidintali. Attraversa ô paisi di Caniattì, ca l'usa pi scàrricu dâ riti fognaria doppu li depuratura e havi duranti lu so cursu nnâ diga artificiali, la diga San Giuvanni ca è poi culligata câ diga di Fruri, ch'arricivi l'acqua supèrflua dâ prima.  

Lu ciumi cuntìinua poi à so cursa versu ô mari sfociannu n lucalità Cannatieddu 'n tirritoriu di Girgenti.

Catigurìa:Ciumi
Catigurìa:Giugrafìa dâ Sicilia
John Maynard Keynes

**John Maynard Keynes**, primu Baruni Keynes di Tilton (Cambridge, 5 di giugnu 1883 – Tilton, 21 di aprili 1946), fu nu econumista britànnicu, cunziddiratu lu cchiù granni dû sèculu XX secunnu a tanti.

Veni  ricurdatu supratuttu p'aviri sustinutu la nicissitati dû ntromissioni pùbbricu nta l'econumìa cu misuri di pulìtica munitaria, picchì câ dumanna unita dèbbuli nun rinesci a garantiri l'occupazzioni china.

Li soi idei foru sviluppati e furmalizzati ntô  doppu guerra di l'econumisti *keynesiani* (dâ scola *keynesiana*). Pi chissu veni cunziddiratu lu patri dâ macroeconumìa muderna.

## Rifirimenti

## Lijami di fora
(tutti pi talianu)
* La fini dû ''lassez faire'' (1926)
* Autarchia economica (1933)
* ''Criticamente'', scritti supra Keynes e àutri econumisti

Keynes, John M
Keynes, John M
Keynes, John M
Gruppo di ricerca Argeno

U **Gruppo di Ricerca Argeno** iè un gruppu musicali italianu (e, chiù precisamenti, sicilianu) chi si occupa di vint'anni circa d'a cultura tradizionali siciliana c'a realizzazioni di opere musicali (cetti voti puru recitati) popolari.

## Componenti e roli
* Sergio Camelia - Chitarra / mandola / mandolinu
* Peppino Cavarra - Regia
* Giovanna Muscolino - Buci
* Mario Rizzo - Buci / chitarra / mandola / mandolinu
* Carmelo Saterno - Batteria / percussioni
* Adele Tirante - Buci
* Carla Trimarchi - Buci
* Santino Triolo - Fisarmonica / tastieri
* Gianluca Villa - Bassu acusticu / bassu elettricu

## Discografia

* 1994 - Arghennakron – *Cultura popolare della Valle d’Agrò*
* ·2001 - Al di là del mare – *L’avventura dell’emigrazione* 
* ·2004 - Notte Santa - *Cantata per il Natale*
* ·2007 - Maremare – *Omaggio a Stefano D’Arrigo*

## Curiosità
* U nomi ***Argeno*** s'inspira a parola greca **arghènnon** (d'argentu), riferitu o culuri chi o bagghiuri da luna assumi u promontoriu notu comu *Capo Sant'Alessio*, ntô territoriu comunali i Sant'Alessio Siculo d'a provincia di Messina.

## Collegamenti esterni
* Situ ufficiali
* Situ su MySpace

Catigurìa:Gruppi musicali folk
Catigurìa:Gruppi musicali siciliani
Diga di Fruri

thumb|right|275px|A diga di Fruri.
A **Diga di Fruri** custruita ntâ n'affluenti dû ciumi Naru, è un bacinu artificiali attualmenti mienzu vacanti, realizzatu in contrada Fruri ntô territoriu di Naru, nonostanti avi diversi anni ca è finuta unn'ha mai statu misa in usu realmenti, cunteni sulu nna picca d'acqua ca veni dû sbuccu dâ diga San Giuvanni. Sta diga si vidi passannu 'ncapu a SS 576 ca cullega a SS 410, dî pressi di Naru, cu a SS 115.
Sagra dû miennulu 'n ciuri

A **Sagra dû miennulu 'n ciuri** è nna festa pupulari ca si fa a Girgenti ogni annu ntâ prima simana di frivaru pi festeggiari l'arrivu dâ primavera signalatu dâ fiuritura di l'arbuli di miennula, a sta sagra partecipanu gruppi folkloristici di tuttu u munnu.

## Storia
A sagra nascì nnu 1934 a Naru, paisi vicinu au capoluogu, di nn'idea dû conti Fonziu Gaetani e vulia aviri l'intentu di sponsorizzari i prodotti tipici locali. Duranti u piriudu di sta festa tutta a vallata sutta u paisi di Naru, a **Val Paradisu**, s'inchia dû biancu dî ciuri di miennula e in paisi sfilavanu durnti a sagra genti vistuti cu i tipici rrobbi siciliani e diversi carretta cunzati.
Ntô 1937 a sagra si sposta a Girgenti, veni però interrotta ntô 1940 pi u scoppiu dâ secunna guerra munniali e ancumencia arriè ad essiri fatta ntô 1948, sta festa cuntinua ad essiri fatta ininterrottamenti fino ai jorni nostra ed è ormai n'importanti appuntamentu pi Girgenti e i paisi vicini. U premio ca ogni annu va ai vincitura si chiama **Tempiu d'oru**.
U jornu duoppu a fini dâ sagra di Girgenti si festeggia a Naru a primavera narisi, una festa a cui partecipanu gruppi locali e gruppi internazzionali provenienti dâ sagra di Girgenti ca voli arricurdari cuomu a sagra dû miennulu 'n ciuri avi origini narisi. Ogni annu a Naru veni assignatu u titulu di **miss primavera** a picciotta cchiù beddra di tutti i gruppi e u **premiu Aura Fenice** au gruppu migliuri.
Primavera narisi

[thumb|right|275px|U carrettu sicilianu ca vincì a prima edizioni dâ primavera narisi (allura ancora [sagra dû miennulu 'n ciuri) a Naru ntô 1934.]]
A **Primavera narisi** è nna festa popolari ca si svolgi a Naru (AG) u jornu duoppu a fini dâ sagra dû miennulu 'n ciuri di Girgenti, pi ricurdari u fattu ca st'ultima festa avi origini narisi in quantu fu ammintata d'un narisi, u conti Fonziu Gaetani ntô 1934 e cilibrata propriu a Naru finu au 1937 quannu fu purtata a Girgenti.
A primavera narisi pigghianu parti gruppi locali e gruppi internazzionali ca viennu dâ sagra di Girgenti. A festa si svolgi luongu tutta a jurnata ancuminciannu dâ matina quannu c'è a sfilata dî gruppi pî principali strati dû paisi; u pomeriggiu, finu a sira, i gruppi si esibiscinu 'ncapu u parcu muntatu nna chiazza Garibbaldi.
A fini dâ jurnata viennu assignati i premi, tra i quali i cchiù 'mportanti su u titulu di **miss primavera** assignatu a picciotta cchiù beddra di tutta a manifestazioni e u **premiu Aura Fenice** assignatu au megliu gruppu.
Ciccu da Naru

**Ciccu da Naru** è un pitturi dû XIV seculu originariu di Naru, un cumuni dâ pruvincia di Girgenti, è famusu p'aviri pittatu anzemmula cu Simuni da Corleuni e Pellegrinu Darena da Paliemmu u suffittu dû palazzu Steri di Paliemmu, dimora dâ potenti casata dî Chiaramunti e oi sedi di arcuni uffici di l'università. Altri so operi si trovanu a Naru intra u *Castieddru Chiaramuntanu*, a *Chiesa di Santa Caterina* e u *Duomu Normannu*, ma su ormai assà rovinati e spissu n'arrestanu sulu frammenti.

Catigurìa:Biografìi
Catigurìa:Arti
Catigurìa:Pittura
Aldo Tambellini

**Aldu Tambellini** (Syracuse, Nova Jorca, 1930 – ) è n'artista e pueta talianu-miricanu.

Pâ majuranza, li so puemi vennu scritti pi ngrisi, ma ogni tantu pubbrica na puisìa pi sicilianu, comu st'asempiu:

*Fu dittu*
:Fu dittu
:Ca i piscatura vittiru a Cristu
:Caminari supra l'unna di lu tempu
:Siminannu u mari chî pisci
:I viddani dissiru ca Gèsu
:Câ curuna di spini di ficudinnia
:Caminau scausu supra li rocci
:Poi s'incinucchiau sudannu sangu
:sutta l'alivara
:Vitta a cruci
:Nchianau supra u munti cchiù autu
:E si nni nchianau ntô celu

:Cristu
:Di sta isula
:Di focu lava tirrimotu
:Ti nn'arricordi?
:E' a Sicilia.

## Rifirimenti


Tambellini, Aldu
Tambellini, Aldu
Tambellini, Aldu
Esarcatu di Ravenna

L**'Esarcato d'Ravenna** (o **d'Italia**) fu nu ripartu amministrativu dû Mpiru Bizzantinu asistenti ntra li sèculi VI e VIII, rapprisintannu li tirritori bizzantini di l'Italia. La citati cintrali era Ravenna e lu tèmini "Esarcatu" passau poi a discrìviri 'n particulari lu tirritoriu attornu â capitali, zzoè lu  ravennati.

## Vuci currilati
*Mpiru bizzantinu
*Prammatica Sanzioni

## Bibbliografia
*Giorgio Ravegnani, *I bizantini in Italia*, Il Mulino, Bologna, 2006.

Catigurìa:Storia d'Italia